E-pad meur a zevezh e chomas Sterenn en he c'hoazez, doaniet, pa ne c'helle ket mui gwelet Rafael. Ur wech koulskoude, e teuas hemañ da  welet Sebastian, evel un amezeg dereat. Diouzhtu e kollas Sterenn he zamm pasianted o welet Rafael, aze, ken tost outi, hag ur Sebastian hanter varv en e gichen. Spontus e teuas da vezañ evito, keit-all 'oa n'o doa ket poket an eil d'egile. Ha Sterenn ha daoulammat betek ar gegin, tapout krog en ur sac'h plastik, ha kregiñ da vougañ Sebastian. Ne gomprene ket hemañ ar pezh a c'hoarveze gantañ. Glas-holl, disliv e teuas da vezañ, ha klask a reas en em zizober diouzh ar sac'h... A-daol-trumm e kouezhas war e  wele. Skodeget e oa Rafael ha Sterenn gant ar pezh o doa graet, met e barr al levenez ur frapadig war-lerc'h.